stanford-oval/wikipedia huggingface dataset:
Mili Balakirev
Elämänvaiheita

Balakirev syntyi Nižni Novgorodissa. 18-vuotiaana hän matkusti Pietariin ja tutustui siellä Mihail Glinkaan, jolla oli voimakas näkemys kansallisesta venäläisestä musiikista. Glinka avasi Balakireville ovia Pietarin musiikkielämään, ja Balakirev tutustui César Cuihin sekä muihin tulevan Viiden ryhmän jäseniin.
Viiden ryhmä muodostettiin venäläisistä säveltäjistä vuonna 1862, ja Balakirev otti siinä johtajan aseman. Ryhmä tavoitteli kansallista venäläistä sävellystyyliä, ja varsinkin Balakirev oli ottanut elämäntehtäväkseen venäläisen musiikin kaikkinaisen edistämisen. Hän perusti muun muassa koulun, jossa kuka tahansa saattoi saada maksutta musiikillisen koulutuksen. [lähde? ] Balakirev keräsi venäläisiä kansanlauluja Kaukasuksella ja Volgan alueella. Alueen väestön, esimerkiksi Kaukasuksen tšerkessien musiikki ihastutti häntä suuresti.[lähde? ]
Balakirev ei ollut pidetty opettaja pikkutarkan, jopa tyrannimaisen valvontansa ja kiihkoilevan kansallismielisyytensä vuoksi. [lähde? ] Hän muutteli ja viilaili alinomaa oppilaidensa tuotoksia. Henkilökohtainen kriisi, johon yhdistyi uskonnollinen fanaattisuus sai hänet lopettamaan konsertoinnin ja säveltämisen hetkeksi 1870-luvulla.[lähde? ] Muutamaa vuotta myöhemmin hän palasi tehtäviinsä ja sävelsi viimeisinä vuosinaan hyvinkin tuotteliaasti. Balakirev kuoli vuonna 1910, ja hänet haudattiin Pietariin.
Balakirevin sävellystyö koostuu suurelta osin lauluista ja kansanlaulukokoelmista, mutta sisältää myös kaksi sinfoniaa, kaksi sinfonista runoa (Venäjä ja Tamara) sekä pianoteoksia, joista tunnetuin on Islamei.
Aiheesta muualla

Mili Balakirev International Music Score Library Project (englanniksi)
Wikimedia Commonsissa on kuvia tai muita tiedostoja aiheesta .
Bocas del Toro (maakunta)

| Bocas del Toro |
| --- | --- |

Valtio:   Panama
Hallinto:  
 – hallinnollinen keskus:  Bocas del Toro
Pinta-ala:  4657 km²
Väkiluku (2010)  (arvio):  125 461
Bocas del Toro on maakunta Panaman länsiosassa, Costa Rican vastaisella rajalla. Sen pääkaupunki on Bocas del Toro, pinta-ala 4 657 km2 ja vuonna 2010 arvioitu väkiluku 125 461.
Maakunta houkuttelee matkailijoita luontomatkoille ja vesiurheilun pariin.
Aiheesta muualla

Kuvia tai muita tiedostoja aiheesta Bocas del Toro (maakunta) Wikimedia Commonsissa
Panaman maakunnat ja erityisalueet
Bocas del Toro
Chiriquí
Coclé
Colón
Darién
Emberá
Herrera
Kuna Yala
Los Santos
Ngöbe-Buglé
Panamá
Veraguas
Bobur Shokirjonov

| Mitalit | Mitalit | Mitalit |  |
| --- | --- | --- | --- |
|  Bobur Shokirjonov vuonna 2008  |  Bobur Shokirjonov vuonna 2008  |  Bobur Shokirjonov vuonna 2008  |  |
Maa:  Uzbekistan
Miesten keihäänheitto
| Aasian-mestaruuskilpailut  | Aasian-mestaruuskilpailut  | Aasian-mestaruuskilpailut  |  |
|  Hopeaa | Wuhan 2015 | 79,09 m |  |
Bobur Shokirjonov (s. 5. joulukuuta 1990 Taškent) on uzbekistanilainen keihäänheittäjä. Shokirjonov on 190 senttimetriä pitkä ja painaa 84 kilogrammaa.
Shokirjonov osallistui vuoden 2008 kesäolympialaisiin jääden kuitenkin karsintaan. Lokakuussa 2015 hän heitti Tadžikistanin  pääkaupungissa Dušanbessa uuden ennätyksensä 84,24. Saman vuoden Aasian-mestaruuskilpailuista Wuhanista Shokirjonov saavutti hopeaa tuloksella 79,09.
Ennätykset

keihäänheitto: 84,14 m (Dušanbe 2015)
Mestari ja haastaja

| Mestari ja haastaja |
| --- | --- |
Ohjaaja:  Aleksi Salmenperä
Käsikirjoittaja:   Aleksi Salmenperä  Juha Karvanen 
Tuottaja:   Jarkko Hentula  Marko Talli 
Pääosat:   Olli Riipinen  Miro Lopperi  Antti Lang  Satu Tuuli Karhu 
Valmistustiedot
Valmistusmaa:  Suomi
Tuotantoyhtiö:  Yellow Film & TV
Levittäjä:  Scandinavian Film Distribution
Ensi-ilta:  2024
Infobox OKNimi-testi OK: 
Mestari ja haastaja on Aleksi Salmenperän ohjaama suomalainen elokuva, joka tulee ensi-iltaan vuonna 2024.
Elokuva sijoittuu 1920-luvun urheilun maailmaan, jolloin suomalaiset Ville Ritola ja Paavo Nurmi olivat maailman parhaita kestävyysjuoksijoita ja toistensa kovimmat kilpakumppanit. Ritola voitti kaksissa olympialaisissa viisi kultamitalia ja kolme hopeista, Nurmi voitti kolmissa olympialaisissa yhdeksän kultaa ja kolme hopeaa.
Nurmen roolissa on Olli Riipinen ja Ritolaa näyttelee Miro Lopperi. Käsikirjoituksen ovat laatineet ohjaaja Salmenperä ja Juha Karvanen.
Elokuvan tuottaa Yellow Film & TV:n Jarkko Hentula ja Marko Talli. Elokuvan levittää Scandinavian Film Distribution.
Elokuvan kuvaukset alkoivat syksyllä 2022.
Montenegron sosialistinen tasavalta

Montenegron sosialistinen tasavalta, lyhenteeltä Montenegron ST (serbokroaatiksi Socijalistička Republika Crna Gora, SR Crna Gora, SRCG, Социјалистичка Република Црна Гора, СР Црна Гора, СРЦГ) oli yksi Jugoslavian kahdeksasta tasavallasta vuosina 1943–1992.  Se käsitti nykyisen Montenegron alueen. Vuosina sen 1945–1963 sen nimi oli Montenegron kansantasavalta, lyhenteeltä Montenegron KT (serbokroaatiksi Narodna Republika Crna Gora, NR Crna Gora, NRCG, Народна Република Црна Гора, НР Црна Гора, НРЦГ).
| --- | --- |
: Jugoslavian tasavallat ja alueet
: Bosnia ja Hertsegovinan sosialistinen tasavalta | Kosovon sosialistinen autonominen alue | Makedonian sosialistinen tasavalta | Slovenian sosialistinen tasavalta Serbian sosialistinen tasavalta | Montenegron sosialistinen tasavalta | Kroatian sosialistinen tasavalta | Vojvodinan sosialistinen alue
Mohammed Monwar Hossain

| Henkilötiedot |
| --- | --- | --- | --- |
Syntymäaika: 30. elokuuta 1979
Syntymäpaikka: {{{syntymäpaikka}}}, Bangladesh
Pelipaikka: Keskikenttäpelaaja
Seura
Seura: Sheikh Russell Dhaka
Seurat
| Vuodet | Seura | O | (M) |
| 1997 | Mohammedan Jhenaidah |  |  |
| 1998-1999 | Mahindra United |  |  |
| 1999-2004 | Mohammedan Dhaka |  |  |
| 2005-2007 | Brothers Union Dhaka |  |  |
| 2008- | Sheikh Russell Dhaka |  |  |
Maajoukkue
| 2000-2006 |  Bangladesh | 17 | (0) |
 Seurajoukkueuran tilastot kattavat vain kansalliset sarjat, päivitetty 9.4.2011.  Maajoukkueuran tilastot päivitetty 9.4.2011.
Mohammed Monwar Hossain (bengaliksi মোহাম্মদ মনোয়ার হোসেন, Mohammôd Mônoyar Hosen; s. 30. elokuuta 1979) on bangladeshilainen jalkapalloilija, pelipaikaltaan keskikenttäpelaaja. Hän edustaa seuratasolla dhakalaista Sheikh Russellia, jota ennen hän on pelannut muun muassa I-Leaguessa pelannutta, sittemmin lakkautettua Mahindra Unitedia. Hossain on pelannut Bangladeshin maajoukkueessa 17 ottelua, muttei ole tehnyt niissä yhtään maalia.
Mohammed Hussain

| Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Mitalit> Maa:   Intia. Olympialaiset .Miesten maahockey | Maa:   Intia> .Miesten maahockey |
| --- | --- | --- | --- |
|  Kultaa | Berliini 1936 | joukkuekilpailu |  |
Sayed Muhammad Hussain (1. lokakuuta 1911 Intia – 28. helmikuuta 1977) oli intialainen maahockeypelaaja. Hän kilpaili kesäolympialaisissa 1936 ja kuului tuolloin myös Intian olympiakultaa voittaneeseen maahockeyjoukkueeseen.
Berenike

Berenike (m.kreik. Βερενίκη, Berenikē, lat. Berenice) voi viitata seuraaviin:
Henkilöitä

Berenike I, Egyptin kuningatar 305–287 eaa.
Berenike II, Egyptin kuningatar 246–221 eaa.
Berenike III Kleopatra Filopator, Egyptin kuningatar 101–87 eaa.
Berenike IV Epifaneia, Egyptin kuningatar 58–55 eaa.
Paikkoja

Berenike, antiikin aikainen kaupunki Arabiassa
Berenike, antiikin aikainen kaupunki Epeiroksessa
Berenike, antiikin aikainen kaupunki Kilikiassa
Berenike eli Berenike Troglodytike, antiikin aikainen kaupunki Egyptissä Punaisenmeren länsirannalla
Berenike eli Berenike Pankhrysos, antiikin aikainen kaupunki Troglodytiksessä nykyisen Sudanin alueella
Berenike eli Berenike Epideires, antiikin aikainen kaupunki Punaisenmeren länsirannalla nykyisessä Djiboutissa lähellä Bab el Mandebin salmea
Berenike, alun perin Euesperides, antiikin aikainen kaupunki Kyrenaikassa Libyassa
Muuta

Bereniken hiukset eli Coma Berenices, pohjoisen taivaan himmeätähtinen tähdistö.
Merit Palas

Merit Elisa Palas (s. 22. maaliskuuta 1955 Jyväskylä) on suomalainen musiikin tohtori ja Sibelius-Akatemian viulumusiikin lehtori.
Ura

Palas opiskeli mm. Lajos Garamin, Anja Ignatiuksen, Vladimir Avramovin ja Arthur Grumiaux’n johdolla. Hän on konsertoinut, luennoinut ja pitänyt mestarikursseja useissa Euroopan maissa ja Amerikassa. Hän on myös toiminut Radion sinfoniaorkesterissa kolmantena konserttimestarina ja Tapiola Sinfoniettassa II viulun äänenjohtajana. Palas on esiintynyt orkestereiden solistina ja tehnyt lukuisia radio- ja televisionauhoituksia sekä levyttänyt kamarimusiikkia. Taiteellisen tohtorintutkinnon konserttisarjan runkona olivat Bachin sooloviulusonaatit ja Beethovenin sonaatit viululle ja pianolle. Tutkintoon liittyvä kirjallinen työ käsitteli Bachin sooloviulusonaatteja.
Vuosina 2002–2008 Palas toimi Sibelius-Akatemian Orkesterisoitinten osaston johtajana. Suomen jousisoitinopettajat ry:n puheenjohtajana hän oli vuodet 2002–2010.
Merit Palas on naimisissa pianisti Jussi Siiralan kanssa. Heidän poikansa on pianisti Antti Siirala ja tyttärensä rock-laulaja ja -lauluntekijä Elina Siirala. Merit Palaksen sisar on sellisti Taina Palas (s. 1956) ja veli huilisti Lennart Palas (s. 1969). Heidän isänsä oli pianisti Rainer Palas (1933–2021) ja äitinsä pianisti Irja Palas.
Julkaisuja

Musiikin retoriikka editoimisen välineenä: Johann Sebastian Bachin sooloviulusonaattien BWV 1001 ja 1003 käsikirjoitus tarkasteltuna musiikin retoriikan valossa. Sibelius-Akatemia, 2004
Mohammed Merah

Mohamed Merah (myös Mohammed Merah; arab. محمد مراح‎‎; s. 10. lokakuuta 1988 Toulouse, Ranska – 22. maaliskuuta 2012 Toulouse) oli algerialaistaustainen Ranskan ja Algerian kansalainen joka murhasi seitsemän Midi-Pyrénées’ssa maaliskuussa 2012. Merah kuoli poliisin rynnäköityä hänen asuntoonsa Toulousessa.
Merahin uskotaan ampuneen kolme sotilasta, sitten kolme lasta ja opettajan juutalaisessa koulussa 19. maaliskuuta 2012. Hän pakeni skootterilla, josta sai aluksi nimen "skootterimurhaaja" (Le tueur au scooter).
Merahilla oli rikostausta. Hän oli istunut Ranskassa tuomiota ryöstöstä hetkellä, jona hänen virheellisesti väitettiin olleen Afganistanissa vankilassa. Väite on kumottu Afganistanista käsin. Ryöstötuomioon vaikutti väkivallan käyttö. Lisäksi hänet oli tuomittu kuukaudeksi vankeuteen ajokortitta ajamisesta sekä myös tuomittu nuorisotuomioistuimessa. Hän oli yrittänyt värväytyä Ranskan muukalaislegioonaan ja Ranskan armeijaan, mutta hänet oli hylätty tasapainottomuuden ja rikostaustan vuoksi. 
Merahilla oli hallussaan runsaasti aseita, Sten ja Uzi -konepistoolit, revolveri, pumppuhaulikko ja kolme Colt .45 -revolveria. Hän oli käyttänyt aseisiin ainakin 20 000 euroa, jotka oli hankittu murroilla ja ryöstöillä.
Bent Rold Andersen

| Bent Rold Andersen> Tanskan sosiaaliministeri |
| --- | --- |
 Anker Jørgensenin V hallitus 27. huhtikuuta 1982 – 10. syyskuuta 1982  
Edeltäjä:  Bent Hansen
Seuraaja:  Palle Simonsen
Henkilötiedot
Syntynyt: 1. kesäkuuta 1929 Kööpenhamina, Tanska
Kuollut: 7. lokakuuta 2015 (86 vuotta)
Tiedot
Puolue:  Yhtenäisyyslista (2012–2015) Sosiaalidemokraatit (?–2007, ?–2012) Radikaali Venstre (2007–?)
Koulutus:  Kööpenhaminan yliopisto
Bent Rold Andersen (1. kesäkuuta 1929 Kööpenhamina – 7. lokakuuta 2015) oli tanskalainen sosiaalidemokraattinen poliitikko. Hän toimi Tanskan sosiaaliministerinä huhtikuusta syyskuuhun 1982. Hän erosi sosiaalidemokraateista vuonna 2007 ja liittyi Radikaaliin Venstreen, mutta palasi myöhemmin takaisin sosiaalidemokraatteihin, joista erosi jälleen 2012 ja liittyi Yhtenäisyyslistaan.
Aiheesta muualla

Bent Rold Andersen (tanskaksi)
Dansk Biografisk Leksikon (tanskaksi)
Boca Raton (Florida)

| Boca Raton |
| --- | --- |
 Miznerin puisto Boca Raton keskustassa

Valtio:  Yhdysvallat
Osavaltio:  Florida
Piirikunta:  Palm Beach
Hallinto:  
 – Pormestari:  Susan Haynie
Pinta-ala:  
 – Kokonaispinta-ala:  81,05 km²
 – Josta vettä:  5,11 km² 
Korkeus:  4 m
Väkiluku (2010):  84 394
 – Väestötiheys:  1 265,61 as./km²
Aikavyöhyke:  UTC-5 (kesäaika UTC-4)
Motto::  A City for All Seasons
Infobox OKVirheellinen NIMI-arvo: 
Boca Raton on kaupunki Palm Beachin piirikunnassa, Floridan osavaltiossa, Yhdysvalloissa. Kaupungin väkiluku oli vuoden 2010 väestönlaskennassa 84 394. Kaupungin pormestarina toimii nykyisin republikaanisen puolueen Susan Haynie.
Kuvia kaupungista

Boca Raton Resort & Club
Boca Ratonin vanha kaupungintalo
Kaupungin taidemuseo
Rantaa Boca Ratonissa
Office Depotin pääkonttori
Aiheesta muualla

Kuvia tai muita tiedostoja aiheesta Boca Raton (Florida) Wikimedia Commonsissa
Bent Madsen

Bent Madsen on tanskalainen sosiaalipedagogi. Hänen näkemyksensä mukaan  modernissa yhteiskunnassa on havaittavissa integraatioprobleema. Madsen katsoo sosiaalipedagogiikan olevan erityinen strategia, joka edistää yhteiskunnan integraatiota.
Madsenin kukka

Bent Madsen on kehittänyt nk. Madsenin kukan, jonka avulla kuvataan sosiaalipedagogisesti orientoituneen ammattilaisen osaamisaluetta. Näitä alueita voidaan kuvata seuraavalla tavalla:
Tuottava pätevyys: ympäristön luovaa muokkaamista erilaisia työvälineitä ja menetelmiä käyttäen, kykyä organisoida ja suunnitella.
Ilmaisullinen pätevyys: kyky asettua toisen asemaan millä ilmaisun muodolla tahansa, herkkyys asiakkaan yksilöllisyyteen.
Kommunikatiivinen pätevyys: kyky toimia yhteistyössä ja solmia luottamuksellisia vuorovaikutussuhteita sekä organisoida sosiaalista toimintaa.
Analyyttinen ja synteesiä luova reflektiivinen pätevyys: jatkuva maailmankuvan ja ihmiskuvan luominen/tarkistaminen. Jatkuva toimintaa kehittävän teorian luonti.
Toimintapätevyys: yhdistää kaikki edellä kuvatut pätevyysalueet.
Tätä mallia voidaan soveltaa niin sosiaalialan työntekijöiden toimintaan, kuin sosionomi (AMK) -tutkinnon tutkintorakenteeseen.
Montenegron parlamenttivaalit 2002

Montenegron parlamenttivaalit 2002 järjestettiin Montenegrossa 20. lokakuuta 2002. Vaaleissa oli 340 050 äänestäjää, äänestysprosentti oli 72. Voittanut puolue oli Eurooppalainen Montenegro.
Tulokset

Puolueiden paikkajako oli seuraava:
Eurooppalainen Montenegro: 39 paikkaa
Yhdessä muutosten puolesta: 30 paikkaa
Montenegron liberaali liitto: 3 paikkaa
Albanialaiset yhdessä: 2 paikkaa.
Montenegron parlamenttivaalit 2020

Montenegron parlamenttivaalit 2020 toimitettiin Montenegrossa 30. elokuuta 2020. Vaaleissa valittiin Montenegron parlamenttiin 81 uutta edustajaa. Vaaleissa oikeistopuolueet voittivat niukasti saaden yhteensä 42 paikkaa; vasemmistopuolueiden yhteispaikkamäärä jäi 39:ään.
Tulokset

Vaaleissa puolueet saivat paikkoja seuraavasti:
DPS 30 paikkaa
ZbCG 26 paikkaa
MjNN 10 paikkaa
URA 4 paikkaa
SD 3 paikkaa
BS 3 paikkaa
SDP 2 paikkaa
AL 2 paikkaa.
Montenegron parlamenttivaalit 2016

Montenegron parlamenttivaalit 2016 järjestettiin 16. lokakuuta 2016 Montenegrossa. Vaaleissa valittiin 81 uutta edustajaa Montenegron parlamenttiin. Vaaleissa oli 530 840 äänioikeutettua. Vaaleissa oli 3 % äänikynnys, ja vaalien listojen ehdokkaista vähintään neljänneksen tuli olla naisia.
Tulokset

Tulokset olivat seuraavat:
Sosialistinen demokraattipuolue 36 paikkaa
Demokraattinen rintama 18 paikkaa
Avainkoalitio 9 paikkaa
Demokraattinen Montenegro 8 paikkaa
Sosialidemokraattinen puolue 4 paikkaa
Sosialidemokraatit 2 paikkaa
muut 2 paikkaa.
Vasemmistopuolueet saivat 42 paikkaa ja oikeistopuolueet 28.
Boccia kesäparalympialaisissa 2016

Bocciassa kilpailtiin Rio de Janeiron 2016 kesäparalympialaisissa 9:tta kertaa. Kilpailut käytiin 10.–16. syyskuuta. Turnauksia oli yhteensä seitsemän. Kilpailut käytiin Riocentrossa.
Mitaliyhteenveto

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
Ei käytyjä kilpailuja
Kilpailut ja mitalistit

Kilpailut on jaettu vammaisuustason mukaan neljään sarjaan. Tasolla BC1 kilpailevat sellaiset CP-vammaiset, jossa vamma vaikuttaa koko kehoon ja voivat käyttää joko jalkoja tai käsiä pelaamiseen. Tällä tasolla saa käyttää apua. Seuraavalla tasolla BC2 urheilijat käyttävät käsiä pelaamiseen ja heillä on parempi toimintakyky suhteessa BC1-tasolle. BC3-tasolla urheilijoilla on joko CP-vamma tai muu tuki- ja liikuntaelinten sairaus eivätkä he voi joko heittää tai potkaista palloa, joten he saavat käyttää apuna ramppia. BC4-tasolla urheilijoilla ei ole CP-vammaa, mutta jokin muu tuki- ja liikuntaelinten sairaus kaikissa raajoissa. Heillä on samankaltainen toimivuus kuin BC2-tasolla. BC4-sarjassa kilpailevat muun muassa lihastaudeista ja neliraajahalvauksesta kärsivät urheilijat.
| Laji | Kultaa | Hopeaa | Pronssia |
| --- | --- | --- | --- |
BC1, yksilö tiedot: 
BC2, yksilö tiedot: 
BC3, yksilö tiedot: 
BC4, yksilö tiedot: 
BC1-2, joukkue tiedot: 
BC3, pari tiedot: 
BC4, pari tiedot:
Montenegron parlamenttivaalit 2012

Montenegron parlamenttivaalit 2012 toimitettiin 14. lokakuuta 2012 Montenegrossa. Vaaleissa annettiin 362 712 ääntä, joista 5 764 hylättiin. Äänestysprosentti oli 69,4. Montenegroa ennen vaaleja hallinnut puolue Eurooppalainen Montenegro -koalitio voitti vaalit.
Tulokset

Paikat jakautuivat seuraavasti:
Eurooppalainen Montenegro -koalitio: 39 paikkaa
Demokraattinen rintama: 20 paikkaa
Sosialistinen kansanpuolue: 9 paikkaa
Positiivinen Montenegro: 7 paikkaa
Bosniakkipuolue: 3 paikkaa
Kroatialainen kaupunkilaisvaihtoehto: 1 paikka.
Montenegron parlamenttivaalit 2006

Montenegron parlamenttivaalit 2006 järjestettiin Montenegrossa 10. syyskuuta 2006. Vaaleissa Sosialistisen demokraattisen liiton ja sosiaalidemokraattien yhteislista Paremman Montenegron puolesta -koalitio sai lähes puolet äänistä sekä enemmistön 81 paikasta.
Tulokset

Tulokset olivat seuraavat:
| Puolue | Kannatus | Paikkoja |
| --- | --- | --- |
| Paremman Montenegron puolesta | 48,6 % | 41 |
| Serbilista | 14,7 % | 12 |
| SNP-NS-DSS | 14,1 % | 11 |
| Muutoksen liike | 13,1 % | 11 |
| Liberaali- ja bosniakkipuolue | 3,8 % | 3 |
| Muut | 5,8 % | 3 |
SNP-NS-DSS tarkoittaa sosialistien, kansanpuolueen ja demokraattisen serbipuolueen yhteislistaa.
Bolesławiecin piirikunta

Bolesławiecin piirikunta (puol. powiat bolesławiecki) on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 90 103. Piirikunnan ainoa kaupunkikunta on hallintokeskus Bolesławiec. Viisi maalaiskuntaa ovat Bolesławiec, Gromadka, Nowogrodziec, Osiecznica ja Warta Bolesławiecka ja niissä sijaitsee kylien lisäksi yksi kaupunki; Nowogrodziec.
Bolesławiecin piirikunnalla on yhteistä rajaa Żagańin, Polkowicen, Legnican, Złotoryjan, Lwówekin, Lubańin ja Zgorzelecin piirikuntien kanssa.
Piirikunnan väestöpyramidi 2014.
Vuoden 2019 lopussa Bolesławiecin piirikunnassa arvioitiin olevan 90 103 asukasta, joista 51,5 prosenttia naispuolisia ja 48,5 prosenttia miespuolisia. Puolan väestönlaskennassa 2011 väkiluvun laskettiin olevan 90 470 ja sen ennakoidaan vuoteen 2050 mennessä pienenevän 74 177 asukkaaseen. Alle 18-vuotiaiden arvioidaan vuoden 2019 lopussa muodostaneen 17,6 prosenttia piirikunnan väestöstä, työikäisten 60,7 prosenttia ja eläkeikäisten 21,7 prosenttia väestön keski-iän ollessa 41,9 vuotta. Elävänä syntyneiden määrä oli vuonna 2019 yhteensä 796 lasta.
Meriotakilokki

| Meriotakilokki |
| --- | --- |

Tieteellinen luokittelu
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Caryophyllales
Heimo::  Revonhäntäkasvit Amaranthaceae
Alaheimo::  Salsoloideae
Suku::  Otakilokit Salsola
Laji::  kali
Kaksiosainen nimi
 Salsola kali  L. 
Synonyymit
 Salsola kali subsp. kali  Kali turgidum (Dumort.) Gutermann 
Katso myös
   Meriotakilokki Wikispeciesissä   Meriotakilokki Commonsissa 
Infobox OKNimi-testi OK: 
Meriotakilokki (Salsola kali, syn. S. kali subsp. kali) on piikikäs, hiekkaisten merenrantojen kasvi. Lajia tavataan rannikoilla Itämereltä Välimerelle. Suomessa laji on hyvin harvinainen ja rauhoitettu.
Ulkonäkö ja koko

Meriotakilokki on matala, 5–30 senttimetriä pitkä, suikertelevavartinen kasvi. Lehdet ovat varressa kierteisesti ja ne ovat ruodittomia, pieniä ja möyheitä. Lehtien kärjissä on teräväkärkinen ota. Pienet valkoiset kukat ovat tavallisesti yksittäisinä lehtihangoissa. Meriotakilokki kukkii Suomessa heinä-elokuussa. Laji muistuttaa läheisesti toista Suomessa satunnaisesti tavattavaa otakilokkilajia, idänotakilokkia (Salsola tragus, syn. Salsola kali subsp. iberica), jonka lehdet ovat meri­otaki­lokkiakin kapeammat.
Levinneisyys

Meriotakilokkia tavataan pääasiassa Euroopan hiekkaisilla merenrannoilla Itämereltä Atlantin rannikkoa pitkin Välimerelle ja Mustallemerelle saakka. Lajia tavataan myös Afrikan rannikolla Välimerellä ja Atlantilla. Meriotakilokin pohjoisimmat vakiintuneet esiintymät ovat Suomessa Suomenlahden rannikolla ja Ahvenanmaalla. Satunnaisesti lajia on tavattu pohjoisempanakin Itämerellä, mutta nämä esiintymät ovat painolastin mukana tulleita tulokkaita.
Suomessa meriotakilokkia on kasvanut Suomenlahden rannikolla Ahvenanmaalta Virolahdelle saakka. Lajin levinneisyysalue on supistunut suuresti, ja nykyään esiintymiä tunnetaan vain muutamalta paikalta Hangosta, Korppoon Jurmosta ja Utöltä. Meriotaki­lokkia on yhä Venäjän puolella itäisellä Suomenlahdella, josta se voi levittäytyä Suomen puolelle.
Elinympäristö

Parhaiten meriotakilokki menestyy rantaan ajautuneiden, hiekan peittämien rakkolevävallien päällä. Koska kasvi on yksivuotinen, eivätkä sen siemenet muodosta vuodesta toiseen säilyvää siemenpankkia, ravinteikasta rakkolevää täytyy kertyä rannalle joka talvi lajin menestyksen takaamiseksi.
Meriotakilokki menestyy parhaiten sellaisilla rannoilla, jotka myös ovat parhaimpia auringonotto- ja uimapaikkoja. Näissä paikoissa kasvillisuus on pahoin kulunut ja piikikkyytensä takia on meri­otaki­lokkia myös kitketty ihmisen käyttämiltä rannoilta. Lajin menestykseen on vaikuttanut myös Itämeren rehevöityminen ja rakkolevien väheneminen.
Jurmon meriotakilokkiesiintymältä on tavattu Suomessa hyvin harvinainen otakilokkilude (Piesma salsolae), joka käyttää kasvia ravinnokseen.
Käyttö

Meriotakilokkia on aikaisemmin kuivattu ja poltettu soodan tuottamiseksi. Tähän viittaa myös lajin latinankielinen lajinimi kali ja esimerkiksi ruotsinkielinen nimi sodaört.
Aiheesta muualla

Kasviatlas 2020: Meriotakilokin levinneisyys Suomessa.
Meriotakilokin otakärkisiä lehtiä
Milford Sound

Milford Soundin sijainti
Milford Sound (maori: Piopiotahi) on vuono lounaisessa Uudessa-Seelannissa Eteläsaarella Fiordlandin kansallispuistossa.
Turismi

Milford Sound on arvioitu maailman parhaimpiin matkakohteisiin useissa kansainvälissä tutkimuksissa. Se on myös Uuden-Seelannin suosituin turistikohde. Rudyard Kipling on kutsunut paikkaa maailman kahdeksanneksi ihmeeksi.
Ilmasto

Milford Soundin vuotuinen sadanta on pitkälti yli 6 000 mm vuodessa, mikä tekee siitä yhden maailman sateisimmista paikoista.
Aiheesta muualla

Kuvia tai muita tiedostoja aiheesta Milford Sound Wikimedia Commonsissa
Milford Sound aurinkoisena päivänä
Mile Budak

Mile Budak
Mile Budak (30. elokuuta 1889 Sveti Rok, Itävalta-Unkari – 7. kesäkuuta 1945 Zagreb, Jugoslavia) oli kroatialainen kirjailija ja poliitikko.